En Ng’ano Sie Machiko Pinyni?
Dibed ni en . . .
Nyasaye?
dhano moro?
koso Satan?
DWOKO MA MUMA CHIWO
“Piny duto obedo e teko mar Ng’a Marachno.”—1 Johana 5:19, The Bible in Luo, 1968
“Wuod Nyasaye nofwenyore . . . mondo oketh tich Satan.”—1 Johana 3:8.
KAKA WACHNO NYALO KONYI
Okonyowa fwenyo gimomiyo chandruok ng’eny e kindewagi.—Fweny 12:12.
Okonyowa bedo gadier ni chandruoge ma waneno e pinyni biro rumo.—1 Johana 2:17.
BE WANYALO BEDO GADIER KUOM GIK MA MUMA PUONJO?
Ee, nikech weche kaka maluwogi:
Loch mar Satan ochomo gikone. Jehova oseng’ado ni nyaka otiek loch ma Satan nigo e wi dhano. Jehova singo ni obiro ‘ketho loch mar Satan’ kendo golo chandruok duto ma Satan osekelo ne dhano.—Jo Hibrania 2:14.
Nyasaye oseyiero Yesu Kristo mondo oloch e wi piny. Yesu opogore ahinya gi Satan ma en jaloch makwiny, kendo ma ok dew ji. Nyasaye singo kama kuom loch mar Yesu: “Nokech jo modhier kod jochan . . . Nowar chunygi kuom dicho kendo kuom tim mager.”—Zaburi 72:13, 14.
Nyasaye ok nyal riambo. Muma wacho ratiro kama: ‘Nyasaye ok dak riambi.’ (Jo Hibrania 6:18) Sama Jehova osingo ni obiro timo gimoro, chal mana ka gima osetimo gino! (Isaiah 55:10, 11) ‘Ibiro wit jaloch pinyni oko.’—Johana 12:31.
TEM ANE DWOKO PENJONI
Piny biro chalo nade ka osegol Satan?
Ne ane dwoko ma Muma chiwo e ndiko mag ZABURI 37:10, 11 kod FWENY 21:3, 4.
luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn